gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ટ્રમ્પની શપથવિધિ પર નજર, બજાર ૨૭૪ પૉઇન્ટ બગડ્યું
You need an iframes capable browser to view this content.
ઍક્સિસ બેન્કમાં સાત ટકાનો કડાકો છતાં મોટા ભાગનાં બ્રોકરેજ-હાઉસિસ બુલિશ, ગોલ્ડમૅન સાક્સ અપવાદ
શૅરબજારનું ચલકચલાણું - અનિલ પટેલ
ડોનલ્ડ ટ્રમ્પ ભારતીય સમય પ્રમાણે શુક્રવારની મોડી રાતે અમેરિકન પ્રમુખ તરીકે વિધિવત કારભાર સંભાળી લેવાના છે. ટ્રેડ પૉલિસી અને ઇિમગ્રેશન પૉલિસીના મોરચે ટૂંકમાં ધરખમ ફેરફારની સર્વત્ર આશંકા છે. ભારતીય આઇટી અને ફાર્મા ઉદ્યોગનો જીવ ઉચાટમાં છે એમાં ઍક્સિસ બેન્ક તરફથી સતત બીજા ત્રિમાસિક ગાળામાં ખરાબ પરિણામ આવતાં બેન્ક-શૅરમાં બગાડ જોવાયો છે અને આ બધાની અસરમાં સેન્સેક્સ ગઈ કાલે ૨૭૪ પૉઇન્ટ ઘટી ૨૭,૦૩૪ તથા નિફ્ટી ૮૬ પૉઇન્ટ ખરડાઈને ૮૩૪૯ બંધ આવ્યો છે. બજારની એક ટકાની નબળાઈની સાથે જ હવે પ્રી-બજેટ રૅલીની આશા ઉપર પૂર્ણવિરામ મુકાયું છે. બજારમાં હવે પછી ઊભરા અને આંચકા આવશે. તેજી-મંદીની ચાલ બજેટ નક્કી કરશે. દરમ્યાન બજેટના દિવસે વધ-ઘટના સંભવિત તોફાનને ખાળવા સેબી સક્રિય બની છે. બજેટના દિવસે માર્જિનનાં આકરાં ધોરણ, લિક્વિડિટી માટે સ્પેશ્યલ વિન્ડો જેવાં પગલાં વિચારાધીન છે.
બજેટના દિવસને અનુલક્ષી સેબીની તૈયારી શરૂ : આરકૉમમાં ઑલટાઇમ તળિયું, આઇડિયા સામા પ્રવાહે : અદાણી પાવર નવા શિખરે જઈને ૧૧.૫ ટકા તૂટ્યો, પાવર-શૅરમાં નોંધપાત્ર નરમાઈ
ગઈ કાલે સેન્સેક્સના ૩૦માંથી છ તથા નિફ્ટીના ૫૧માંથી ૯ શૅર પ્લસ હતા. બજાર આરંભથી અંત સુધી રેડ ઝોનમાં રહ્યું હતું. બીજું સેશન વધુ ખરાબીનું હતું. મિડ કૅપ, સ્મૉલ કૅપ તથા બીએસઈ-૫૦૦ની નરમાઈ સેન્સેક્સના મુકાબલે વધુ હોવાથી માર્કેટ-બ્રેડ્થ ખાસ્સી નબળી હતી. એક માત્ર ટેલિકૉમ બેન્ચમાર્ક નહીંવત સુધારામાં હતો. બાકીના તમામ ઇન્ડાઇસિસ માઇનસમાં હતા. મેટલ ઇન્ડેક્સ દસેદસ શૅરની ખરાબીમાં સૌથી વધુ ૨.૪ ટકા તૂટ્યો હતો. પીએસયુ ઇન્ડેક્સ ૫૬માંથી ૫૫ શૅરના ઘટાડામાં બે ટકા ડાઉન હતો. અત્રે એક માત્ર જેકે બેન્ક પ્લસ હતો. મૅન્ગલોર રિફાઇનરી ૭ ટકાના ધબડકામાં ૧૦૧ રૂપિયા હતો.
ઍક્સિસ બેન્કમાં બ્રેકરેજ-હાઉસ હજી બુલિશ
ઍક્સિસ બેન્ક દ્વારા ડિસેમ્બર ક્વૉર્ટરમાં ખરાબ પરિણામ જારી થયાં છે. નેટ પ્રૉફિટ ૭૩ ટકા ગગડી ૫૭૯ કરોડ રૂપિયા આવી ગયો છે. ગ્રોસ એનપીએ ૧.૭ ટકાથી વધીને સવાપાંચ ટકાની નજીક પહોંચી ગઈ છે. નેટ એનપીએ ત્રેવડાઈ છે. બેડ લોન પ્ોટેની પ્રોવિઝનિંગ ૭૧૩ કરોડ રૂપિયાથી વધીને ૩૭૯૬ કરોડ રૂપિયા થઈ છે. અન્ય આવક ૪૫ ટકાના વધારામાં ૩૪૦૦ કરોડ રૂપિયા દર્શાવાઈ છે. નેટ ઇન્ટરેસ્ટ માર્જિન ઘટ્યું છે. કંપનીએ સળંગ બીજા ક્વૉર્ટરમાં નબળો દેખાવ કર્યો છે. શૅર ગઈ કાલે ૪ ગણા કામકાજમાં નીચામાં ૪૪૮ રૂપિયા બતાવી છેલ્લે ૬.૯ ટકાની ખરાબીમાં ૪૫૦ રૂપિયા બંધ હતો.
બ્રોકરેજ હાઉસ જોકે હજી બુલિશ મૂડમાં છે. સીએલએસએ તરફથી ૫૫૦ રૂપિયાના ટાર્ગેટ સાથે બાયની ભલામણ જાળવી રખાઈ છે. બેન્ક ઑફ અમેરિકા-મેરિલ લિન્ચ દ્વારા નેટ ઇન્ટરેસ્ટ માર્જિનમાં ઘટાડા અંર્ગે ચિંતા વ્યક્ત કરાતાં ૫૪૯ રૂપિયાનું ટાર્ગેર્ટ અત્યાર પૂરતું યથાવત્ રખાયું છે. સિટી ગ્રુપે ૬૦૦ રૂપિયાના ટાર્ગેર્ટ સાથે બાયની ભલામણ કરી છે. ક્રેડિટ સ્વિસે ૫૨૭ રૂપિયા, નોમૂરા ૫૫૦ રૂપિયા અને ડ્યુશ બેન્ક ૫૨૦ રૂપિયાના ટાર્ગેર્ટને વળગી રહ્યા છે. એકમાત્ર ગોલ્ડમૅન સાક્સ તરફથી ૩૮૦ રૂપિયાના ટાર્ગેર્ટ સાથે બેરિશ વ્યુ દર્શાવાયો છે.
સમગ્ર બેન્કિંગ સેક્ટર ખરડાયું
ધારણા પ્રમાણે ઍક્સિસ બેન્કના પગલે સમગ્ર બેન્કિંગ સેક્ટર ગઈ કાલે ખરડાયું હતું. બેન્ક નિફ્ટી ૩૦૩ પૉઇન્ટ કે ૩.૬ ટકા અને બેન્કેક્સ ૩૮૮ પૉઇન્ટ કે ૧.૮ ટકા ડૂલ થયા હતા. ઍક્સિસ બેન્ક ૬.૯ ટકા, આઇસીઆઇસીઆઇ બેન્ક ૨.૩ ટકા, સ્ટેટ બેન્ક ૨.૮ ટકા ઘટીને બંધ રહેતાં સેન્સેક્સને ૧૨૫ પૉઇન્ટનો માર રડ્યો હતો. બેન્કિંગ ઉદ્યોગના કુલ ૪૨ શૅરમાંથી ૩૭ શૅર ડાઉન હતા. યસ બેન્ક, ફેડરલ બેન્ક તથા જમ્મુ કાશ્મીર બેન્ક પોણાથી સવા ટકા અપ હતા. સામે કૅનેરા બેન્ક, અલાહાબાદ બેન્ક, ધનલક્ષ્મી બેન્ક, ઓબીસી, પીએનબી, બેન્ક ઑફ બરોડા, યુનિયન બેન્ક, સ્ટેટ બેન્ક ઑફ બિકાનેર ઍન્ડ જયપુર, આઇડીબીઆઇ, આઇડીએફસી બેન્ક, બેન્ક ઑફ ઇન્ડિયા, સ્ટેટ બેન્ક ઑફ ત્રાવણકોર, આરબીએલ બેન્ક, સિન્ડિકેટ બેન્ક, આંધþ બેન્ક, સ્ટેટ બેન્ક ઑફ મૈસૂર, કર્ણાટકા બેન્ક જેવાં કાઉન્ટર દોઢથી પાંચ ટકા ધોવાયાં હતાં. ઉદ્યોગોેના કુલ ૨૫ શૅર દોઢથી સાત ટકાની રેન્જમાં માઇનસ હતા. એચડીએફસી બેન્ક સહેજ વધીને ૧૨૩૬ રૂપિયા હતો. ઇન્ડ્સઇન્ડ બેન્ક નામ કે વાસ્ત્ો સુધર્યો હતો. સિટી યુનિયન બેન્ક ૧.૪ ટકાની મજબૂતીમાં ટૉપ ર્ગેઇનર હતો.
અદાણી પાવર વર્ષની ટોચથી ગગડ્યો
અદાણી પાવર દ્વારા ડિસેમ્બર ક્વૉર્ટરમાં કન્સોલિડેટેડ ધોરણે ૧૦૯ કરોડ રૂપિયાના ચોખ્ખા નફા સામે ૩૨૪ કરોડ રૂપિયાની ચોખ્ખી ખોટ દર્શાવતાં શૅર ગઈ કાલે ત્રણેક ગણા કામકાજમાં ૩૪ રૂપિયાની અંદર જઈ છેલ્લે ૧૧.૫ ટકાના કડાકામાં ૩૪ રૂપિયા બંધ હતો. પરિણામ પૂવેર્ ભાવ ૩૯ રૂપિયા નજીકના વર્ષના શિખરે ગયો હતો. ગ્રુપના અન્ય શૅરમાં અદાણી એન્ટરપ્રાઇઝિસ ૮૨ રૂપિયાની ઇન્ટ્રા-ડે હાઈથી નીચામાં ૭૭ રૂપિયા થઈ ૩.૪ ટકાની નરમાઈમાં ૭૮ રૂપિયા નજીક, અદાણી ર્પોટ્સ ૨૯૬ રૂપિયાની ઊંચી સપાટીથી નીચામાં ૨૮૩ રૂપિયા થઈ ૩.૬ ટકાની ખરાબીમાં ૨૮૪ રૂપિયા તથા અદાણી ટ્રાન્સિમશન ૬૬ રૂપિયાની ઑલટાઇમ હાઈ બનાવી ૬૦ રૂપિયા થયા બાદ છેલ્લે ત્રણ ટકા ઘટીને ૬૨ રૂપિયા બંધ હતો. ગઈ કાલે પાવર ઇન્ડેક્સ ૧૮માંથી ૧૪ શૅરની પીછેહઠમાં બે ટકા કટ થયો હતો. ટૉરન્ટ પાવર ત્રણ ટકા, રિલાયન્સ ઇન્ફ્રા અઢી ટકા, રિલાયન્સ પાવર બે ટકા, એનએચપીસી ૨.૩ ટકા, તાતા પાવર ૨.૪ ટકા, પીટીસી અઢી ટકા, એનટીપીસી બે ટકા નરમ હતા.
બજારની ઑલરાઉન્ડ નરમાઈના માહોલમાં ગઈ કાલે આઇડિયા સેલ્યુલર ત્રણ ગણા કામકાજમાં આરંભથી અંત સુધી મજબૂત વલણમાં રહ્યો હતો. ભાવ ઉપરમાં ૭૨.૫ રૂપિયા થઈ છેલ્લે ત્રણ ટકા વધીને ૭૧.૪ રૂપિયા આવ્યો છે. કંપની દ્વારા ત્રિમાસિક પરિણામ માટે ૨૩ જાન્યુઆરીની નર્ધિારિત ર્બોડ-મીટિંગને મોકૂફ રખાઈ છે. આના પગલે કંઈક સમાચાર નજીકમાં હોવાની હવા ચાલી છે. બજારમાં છેલ્લા કેટલાક દિવસથી ટોચની ટેલિકૉમ સર્વિસ પ્રોવાઇડર વોડાફોનનું રિલાયન્સ જીઓ અગર તો આઇડિયા સાથે મર્જર થવાની શક્યતા ચર્ચાય છે. વોડાફોનનું વૅલ્યુએશન મુકેશ અંબાણીના સ્વભાવ અને સ્ટ્રૅટેજી જોતાં રિલાયન્સ જીઓને પરવડી શકે એમ નથી. આઇડિયા સાથે કંઈક ચાન્સ ખરો. ગઈ કાલે ભારતી ઍરટેલ સવા ટકો વધીને ૩૨૧ રૂપિયા બંધ હતો. ટેલિકૉમ ઇન્ડેક્સ ખાતેના ૧૫માંથી ૧૨ શૅર માઇનસ હતા. આરકૉમ ૩.૪ ટકાની નબળાઈમાં ૩૧ રૂપિયા બંધ હતો. એટીએનએલ સવાબે ટકા, તાતા કમ્યુનિકેશન્સ બે ટકા, આઇટીઆઇ ૫.૪ ટકા, એચએફસીએલ બે ટકા, અક્સ ઑપ્ટિફાઇબર ૨.૮ ટકા, ભારતી ઇન્ફ્રાટેલ ૧.૯ ટકા, વિધ્યાંચલી ૩.૩ ટકા તથા સીએમઆઇ છ ટકા ડાઉન હતા.
ફાઇનૅન્સ ટેક્નૉલૉજીને નામબદલો ફળ્યો
બે વગદાર અમેરિકન સેનેટર દ્વારા એચ-૧બી વીઝાના ધોરણ આકરા બનાવતો ખરડો લાવવાની કવાયત્ હાથ ધરાઈ છે. આ બિલને યુએસ કૉન્ગ્રેસની સ્વિકૃતિ મળે તો ભારતીય આઇટી કંપનીઓ માટે માઠા દિવસ શરૂ થશે. ગઈ કાલે આઇટી ઇન્ડેક્સ પોણો ટકો નરમ હતો. એના ૫૮માંથી ૪૯ શૅર ઘટીને બંધ હતા. ઇન્ફોસિસ એકંદર નરમાઈની ચાલમાં અડધા વૉલ્યુમમાં ૯૪૬ રૂપિયાની ઇન્ટ્રા-ડે બૉટમ બનાવી એક ટકાના ઘટાડે ૯૪૯ રૂપિયા હતો. ટીસીએસ ઉપરમાં ૨૩૦૦ રૂપિયા થઈ પ્રૉફિટ-બુકિંગમાં નહીંવત્ ઘટાડે ૨૨૮૭ રૂપિયા હતો. વિપ્રોનાં પરિણામ ૨૫ જાન્યુઆરીએ છે. ભાવ સાધારણ ઘટાડે ૪૭૬ રૂપિયા હતો. અન્ય આઇટી કાઉન્ટરમાં નીટ ટેક્નૉલૉજીસ સાત ટકા, એચસીએલ ઇન્ફ્રો ચાર ટકા, ઇન્ટલેક્ટ ડિઝાઇનિંગ ૪ ટકા, આરએસ સોફ્ટવેર પોણાચાર ટકા, ઍપ્ટેક ચાર ટકા, સોનાટા સાડા ત્રણ ટકા, ક્વિક હિલ ૩ ટકા, રામકો સિસ્ટમ્સ ત્રણ ટકા, તાન્લા સોલ્યુશન્સ ૩ ટકા, ટેક મહિન્દ્ર અઢી ટકા ડાઉન હતા. રોલ્ટા સવાત્રણ ટકા વધી ૬૬ રૂપિયા રહૃાો હતો. ફાઇનૅન્શિયલ ટેક્નૉલૉજીસને નામબદલો ફળ્યો લાર્ગે છે. ભાવ દોઢ ટકાથી વધુના સુધારામાં ૮૦ રૂપિયા પ્લસ બંધ હતો.
ઍલેમ્બિક લિમિટેડ દ્વારા અગાઉની ૩૯૦ રૂપિયાની ચોખ્ખી ખોટ સામે આ વખતે ૭૦ લાખ રૂપિયાનો ત્રિમાસિક નેટ પ્રૉફિટ દર્શાવાયો છે. શૅર પ્રારંભિક સુધારા બાદ ગઈ કાલે ૩.૩ ટકા ઘટીને ૩૬ રૂપિયા હતો. ફેસવૅલ્યુ બે રૂપિયા છે.
મધરસન સુમી દ્વારા આશરે ૬૧ કરોડ ડૉલરમાં ફિનિશ ટ્રક વાયર બનાવતા બ્રિટિશ પીકેસી ગ્રુપને હસ્તગત કરવાનું નક્કી કરાયું છે. શૅર ગઈ કાલે ઉપરમાં ૩૩૮ રૂપિયા થઈ છેલ્લે સહેજ સુધારામાં ૩૨૬ રૂપિયા બંધ હતો. ફેસસૅલ્યુ એક રૂપિયો છે.
ઍક્સિસ બૅન્કનો ત્રિમાસિક ચોખ્ખો નફો ૭૩ ટકાના ધબડાકામાં ૫૭૯ કરોડ રૂપિયા આવતા શૅર ગઈ કાલે પાંચ ગણા કામકાજમાં સાતેક ટકા ખરડાઈને ૪૫૦ રૂપિયા આસપાસ બંધ હતો.
રુચિ સોયા ઇન્ડસ્ટ્રીઝની બાબા રામદેવની પતંજલિ સાથે માર્કેટિંગ ડીલ થતાં શૅર ગઈ કાલે ૧૪ ગણા કામકાજમાં ૧૪ ટકાની તેજીમાં ૨૭.૪ રૂપિયા બંધ હતો.
કર્લિોસ્કર ન્યુમેટિકનો ત્રિમાસિક ચોખ્ખો નફો ૨૮૯ ટકા વધીને ૨૦ કરોડ રૂપિયા આવતાં શૅર ઉપરમાં ૧૦૨૮ રૂપિયા થઈ અંતે ૧૧.૭ ટકાના જમ્પમાં ૯૬૫ રૂપિયા બંધ હતો.
ઓરિયન્ટ ગ્રીન પાવર અને આઇએલઍન્ડએફએસ વચ્ચે બન્ને કંપનીના વિન્ડ એનર્જી બિઝનેસને મર્જ કરવા વાતચીત હાથ ધરવાની જાહેરાતને પગલે ઓરિયેન્ટ ગ્રીન અડધો ટકો વધી સવાઅગિયાર રૂપિયા આસપાસ હતો.
હેવેલ્સ ઇન્ડિયા દ્વારા ઇલેક્ટ્રૉનિક પર્સનલ કૅર બિઝનેસમાં ઝંપલાવવાનો નિર્ણય લેવાતાં શૅર ગઈ કાલે અઢી ગણા કામકાજમાં ઉપરમાં ૪૦૪ રૂપિયા વટાવી અંતે ચાર ટકાની મજબૂતીમાં ૪૦૧ રૂપિયા હતો. ફેસવૅલ્યુ એક રૂપિયો છે.
જ્યુબિલન્ટ ઇન્ડસ્ટ્રીઝ ૩ ગણા વૉલ્યુમમાં ૪૧૦ રૂપિયાની નવી ઊંચી સપાટી બનાવી છેલ્લે બે ટકાની આર્ગેકૂચમાં ૩૮૫ રૂપિયા હતો. મહિનામાં શૅર દોઢસો રૂપિયા કરતાંય વધુ ઊંચકાઈ ચૂક્યો છે.
ભૂષણ સ્ટીલ ૧૧ ગણા કામકાજમાં ૫૪ રૂપિયાની વર્ષની ટોચ્ો જઈ છેલ્લે ૯.૮ ટકાના ઉછાળામાં ૫૦ રૂપિયા હતો. ફેસવૅલ્યુ બે રૂપિયા છે.
અદાણી પાવર ત્રણ ગણા વૉલ્યુમમાં પરિણામ પૂવેર્ ૩૯ રૂપિયાની વર્ષની ટોચથી નીચામાં ૩૪ રૂપિયાની અંદર જઈ છેલ્લે ૧૧.૫ ટકા ગગડી ૩૪.૩૦ રૂપિયા બંધ હતો.
ઝુઆરી ઍગ્રો કેમિકલ્સ પાંચ ગણા વૉલ્યુમમાં ૩૫૨ રૂપિયાના નવા શિખરે ગયા બાદ ભારે વેચવાલીમાં ૩૧૪ રૂપિયા થઈ અંતે ૫.૭ ટકાની નરમાઈમાં ૩૧૯ રૂપિયા હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.